open-index/open-wikipedia-markdown huggingface dataset:
Nazim Məmmədov (rejissor)

**Nazim Məmmədov** () — rejissor, kino rəssamı, animator.

## Həyatı
Nazim Məmmədov 1934-cü ildə Bakıda anadan olub.

1957-ci ildə Əzim Əzimzadə adına Dövlət Rəssamlıq kollecini bitirmişdir. 1961-ci ildə Moskvada "Soyuzmultfilm"də rəssam-multplikator kimi bitirmişdir. 1961-ci ildən "Azərbaycanfilm" kinostudiyasinda animator, 1970-ci ildən isə rejissor işləmişdir. O, uşaq kitab illüstrasiya rəsm, dəzgah rəssamlığı ilə məşğul olmuşdur. O, filmlərdə,kinooçerk və kinojurnallarda Animator işləmişdir. O, ilk dəfə 1988-ci ildə Respublikada beş hissəli "Göyçək Fatma" cizgi film-operasını yaratmışdır.

Nazim Məmmədov 2004-cü il oktyabrın 29-da Bakıda vəfat edib.

2016-cı ilin sentyabrında Port Baku Mallda Nazim Məmmədovun 50-dən çox əsərinin yer aldığı sərgisi açılmışdır. 2017-ci ildə Art Tower qalereyasında rəssamın şəxsi kolleksiyada olan əsərləri ilk dəfə sərgilənib.

## Filmoqrafiya
# Aslan və iki öküz (film, 1970)
# Ayı və siçan (film, 1970)
# Cırtdan (film, 1969)
# Cırtdanın yeni sərgüzəşti (film, 1973)
# Fitnə (film, 1970)
# Göyçək Fatma (film, 1988)
# Humayın yuxusu (film, 1985)
# Xeyir və Şər (film, 1980)
# Karvan (film, 1995)
# Kimya kombinatlarının optimal layihələşdirilməsi yolları (film, 1967)
# Qozbeli qəbir düzəldərmi? (film, 1972)
# Sehrlənmiş küpə (film, 1979)
# Sonrakı peşmançılıq (film, 1978)
# Şah və xidmətçi (film, 1976)
# Şahzadə-qara qızıl (film, 1974)
# Talada ev (film, 1986)
# Toplan və kölgəsi (film, 1977)
# Tülkü həccə gedir (film, 1971)
# Yerli kadr təsdiqə gedir (film, 1973)

## İstinadlar

## Mənbə
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 49; 313-318.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 815.
* 

## Həmçinin bax

* Nazim Məmmədov adına Azərbaycan Animasiya Muzeyi

## Xarici keçidlər

* Nazim Məmmədov adına Azərbaycan Animasiya Muzeyini rəsmi saytı
Şəfəq Əliyeva

**Şəfəq Əliyeva** (tam adı: *Şəfəq Rəsul qızı Əliyeva*; ) — Azərbaycan teatr, televiziya, kino və dublyaj aktrisası, Azərbaycanın əməkdar artisti (2013).

## Həyatı
Şəfəq Rəsul qızı Əliyeva 1956-cı ildə anadan olmuşdur. Səhnədə 1976-cı ildən fəaliyyət göstərir. Gənc Tamaşaçılar Teatrının aktrisasıdır. "Sən nə üçün yaşayırsan?" tamaşasında Leyla ilk roludur. Adil İsgəndərovun yetirməsidir. Teatrda Viktoriya ("Yaddaş ağrısı"), Qətibə (Ə. Əmirli, "MMS"), Yasəmən ("Qaraca qız"), nağılçı (Əlibaba və qırx quldur) kimi obrazları yaratmışdır. Aktrisa dublyaj sahəsində də ixtisaslaşmış aktrisalardan biridir. Bir çox yerli filmi səsləndirmiş, əcnəbi filmlərin dublyajında iştirak etmişdir. Bir neçə televiziya tamaşalarında, reklam filmlərində rol almışdır.

## Mükafatları
Həyat yoldaşı Rafiq Əliyev də Gənc tamaşaçılar tetarında rejissor vəzifəsində çalışır. Bir oğlu, bir qızı var. 25 iyun 2013-cü ildə əməkdar artist fəxri adına layiq görülmüşdür. 10 mart 2016-cı ildə Azərbaycan Teatr Xadimləri İttifaqının "Sənətkar" medalı ilə təltif edilmişdir. 10 may 2019-cu ildə, 7 may 2020-ci ildə və 7 may 2021-ci ildə Prezident Mükafatına layiq görülmüşdür.

## Dövlət Gənc Tamaşaçıları Teatrında əsas rolları
* Leyla — ("Sən nə üçün yaşayırsan?", İmran Qasımov, Həsən Seyidbəyli)
* Şahzadə xanım — ("Danışan gəlincik", Abdulla Şaiq)
* Lalə — ("Ərizə", Əli Əmirli)
* Bənövşə — ("Açıl bənövşəm, açıl", İskəndər Coşğun)
* Ceyran — ("Mahmud və Məryəm", Elçin)
* Çiçək – ("Ana laylası", İskəndər Coşqun)
* Nağılçı – ("Əlibaba və qırx quldur", Ərəb xalq nağılı)
* Yasəmən – ("Qaraca qız", Süleyman Sani Axundov, Abdulla Şaiq)
* Firuzə — ("Ölüm hökmü", Elçin)
* Fərqanə – ("Yaddaş ağrısı", Hüseynbala Mirələmov)
* Fatma xala – ("Ağ dəvə", Elçin)
* Ceyran – ("Çal oyna", İskəndər Coşğun)
* Ağbulaq – ("Sarıköynək günəşi necə gətirdi?", Nəriman Qocaoğlu)
* Güllü – ("Mağara", Aygün Həsənoğlu)
* Qonşu qadın ("Viktoriya" K. Hamsun)
* Missis Meyli ("Oliver Tvistin macəraları" Ç. Dikkens)
* Mariya ("Əcəl atı" V. Əlixanlı)
* Qətibə ("Mən səni sevirəm- M. S. S" Ə. Əmirli)
* Gövhər xanım ("Məhv olmuş gündəliklər" İ. Əfəndiyev)
* Ledi Montekki ("Romeo və Cülyetta" U. Şekspir)
* Meq Folan – ("Lineyn vilayətinin Gözəllik kraliçası" M. Makdonax)
* Qoca ördək — ("Çirkin ördək balası" H. X. Andersen)
* Həqiqət — ("Miras" H. Mirələmov)
* Anac toyuq, qarı- ("Çirkin ördək balası" H. X. Andersen)
* Həqiqət — ("Miras" H. Mirələmov)

## Filmoqrafiya
# Anlamaq istəyirəm (film, 1980) (ikiseriyalı bədii film)-dublyaj: Fəridə (Zemfira Sadıqova)
# Sən nə üçün yaşayırsan?-Leyla
# Metranpaj
# Gəl qohum olaq (film, 2001)
# Cavanşir (film, 2002)
# Dənizin prelüdiyası (film, 2003)
# Kitabi Dədə Qorqud. Basat və Təpəgöz (film, 2003)
# Sirr (serial, 2012)
# Muradına çatan Günəş
# Son hədd (teleserial, 2013)
# Ümid işığı (film, 2014)
# Zamanla yaşayan sənətkar. Cahangir Zeynalov (film, 2016)
# Könül mahnıları. Bəstəkar Tofiq Quliyev (film, 2016)
# İmtahan (teleserial, 2017) — Hava
# Köhnə çamadanlar (film, 2022)

## Teatrdakı rolları
# Yaddaş ağrısı — Viktoriya
# MMS — Qətibə
# Qaraca qız — Yasəmən
# Əlibaba və qırx quldur — nağılçı

## İstinadlar
Bəhmən Əliyev

**Bəhmən Əliyev** () — Azərbaycan animator-rejissoru və ssenari müəllifi.

## Həyatı

Bəhmən Əliyev 1934-cü il dekabrın 31-də Bakıda anadan olub. Əzim Əzimzadə adına Rəssamlıq Məktəbini və və İncəsənət Universitetinin rəssamlıq fakültəsini müvəffəqiyyətlə bitirib. 1956-cı ildə "Azərbaycanfilm" kinostudiyasından "Soyuzmultfilm"in təşkil etdiyi multiplikasiya kurslarına göndərilib. 1961-ci ildə "Azərbaycanfilm" kinostudiyasının direktoru Adil İsgəndərov onu Bakıda işləməyə dəvət edib. Bu illər ərzində Azərbaycanda yaradılan, demək olar ki, bütün animasiya filmlərinə öz imzasını atıb. 1993-cü ilin dekabrın 24-də vəfat edib.

Bəhmən Əliyevin Azərbaycan Respublikası Mərkəzi Dövlət Ədəbiyyat və İncəsənət Arxivində şəxsi fondu yaradılıb.

## Filmoqrafiya
# "Bakılı" press-avtomatı (film, 1967)
# "Koroğlu" dənizdə (film, 1966)
# Balaca çoban (film, 1985)
# Böyük bostan (film, 1965)
# Camışçılıq (film, 1966)
# Cırtdan (film, 1969)
# Cırtdan və div (film, 1983)
# Cırtdan-"pəhləvan" (film, 1981)
# Cırtdanın yeni sərgüzəşti (film, 1973)
# Cücələrim (film, 1975)
# Dəniz səyahəti (film, 1992)
# Əndazədən çıxanda (film, 1988)
# Fitnə (film, 1970)
# Gəmilərin təmiri zamanı texniki təhlükəsizlik (film, 1965)
# Güzgü (film, 1990)(I)
# Humayın yuxusu (film, 1985)
# Kimya kombinatlarının optimal layihələşdirilməsi yolları (film, 1967)
# Kitabi Dədə Qorqud. Səkrəyin dastanı (film, 1990)
# Lağım (film, 1993)
# Lovğa fil balası (film, 1987)
# Meşəyə insan gəlir (film, 1980)
# Nar ağacının nağılı (film, 1989)
# Neft sənayesində ştanqsız nasoslar (film, 1962)
# Neft-qaz mədənlərində yanğının söndürülməsi (film, 1964)
# O geri çəkilməlidir (film, 1966)
# Qaravəlli (film, 1989)
# Qaravəlli-2 (film, 1992)
# Qəribə əjdaha (film, 1984)
# Qozbeli qəbir düzəldərmi? (film, 1972)
# Sabir (film, 1962)
# Şah və xidmətçi (film, 1976)
# Şahzadə-qara qızıl (film, 1974)
# Sakit Yonun macəraları (film, 1985)
# Sən belə cımbılısan (film, 1982)
# Sərdar İmrəliyev məktəbi (film, 1964)
# Sonrakı peşmançılıq (film, 1978)
# Talada ev (film, 1986)
# Təqib (film, 1984)
# Toral və Zəri (film, 1979)
# Tülkü həccə gedir (film, 1971)
# Uçan zürafə (film, 1983)
# Ümid (film, 1992)
# Uşaq və külək (film, 1982)
# Xrizantema yarpağı (film, 1989)
# Yalançı çoban (film, 1991)
# Yatmaq vaxtıdır (film, 1984)
# Bahar əyləncələri (film, 1989)
# Yüksək pambıq-xammal yetişdirilməsi (film, 1965)

## Mənbə
* “Həccə gedən tülkü ilə Cırtdanın yaradıcısı” [Onun ən böyük arzusu balacaları sevindirmək idi] //7 gün.- 2001.
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 49.
Əlican Əzizov

**Əlican Əzizov** (-2021) — Aktyor. Filmlərdə iştirak edən.

## Həyatı

Əlican Süleyman oğlu Əzizov 1975-ci ildə Azərbaycan Dövlət İncəsənət Universitetinin "Dram və kino aktyoru" fakültəsini bitirmiş, 1975-1996-cı illərdə Gəncə Dövlət Dram teatrında fəaliyyət göstərmişdir. Bu illər ərzində o, zəngin yaradıcılıq təcrübəsi toplayaraq, saysız-hesabsız xarakterik, yaddaqalan, orijinal obrazlar yaratmışdır.

1996-cı ildən Gəncə Dövlət Nizami Poeziya Teatrında yaradıcılıq fəaliyyətini davam etdirmiş və 2000-ci ildə Respublikanın Əməkdar Artisti fəxri adına layiq görülmüşdür. Ümumilikdə, ömrünün 30 ilə yaxın müddətini teatr sənətinə həsr etmişdir.

1978-ci ildə o, "Yaradıcı gənclərə baxış" müsabiqəsinin qalibi, 1985-ci ildə Respublikada "Ən yaxşı kişi rolunun ifaçısı" olmuşdur.

Ə.Əzizov "Komsomol" poemasında Bəxtiyar, "Vaqif"də Vidadi, "Aydın"da Dövlət bəy, "Almaz"da Fuad, "1905-ci ildə" Volodin, "Dairəni genişləndirin" əsərində Sergey Uqolkov və s. obrazlar yaratmışdır.

Gəncə Dövlət Nizami Poeziya Teatrında fəaliyyəti dövründə, N.Gəncəvinin əsərləri əsasında hazırlanmış tamaşalarda İsgəndər, Bəhram, Çoban, Fərhad obrazlarını yaratmış, "Xeyir və Şər", "Gül və Zəhər" əsərlərinin quruluşçu rejissoru olmuşdur. Bununla yanaşı o, A.Murovdağlının "Alın yazısı", M.Alimin "Gül və Zəhər", A.Babayevin "Memarın məhəbbəti", Z.Xəlilin "Gəncə qartalı" əsərlərində quruluşçu rejissor olmuşdur.

Ə. Əzizov Azərbaycanfilmin istehsalı olan "Süd dişinin ağrısı", "Dairə", "Şahid qız" filmlərində Kərimin atası, Arif və kapitan Mikayılov rollarını ifa etmişdir.

M.Kərimin "Odu atma Prometey" əsərində Əcəmşah roluna görə keçmiş SSRİ Mədəniyyət Nazirliyinin mükafatını almışdır.

2006-cı ildə o, Prezident mükafatına layiq görülmüşdür.

2021-ci ildə vəfat etmişdir

## Filmoqrafiya
#Aşiqlər (film, 2008)
#Cavad xan (film, 2009)
#Dairə (film, 1989)
#Fədakar (film, 2015)
#Süd dişinin ağrısı (film, 1987)
#Şahid qız (film, 1990)
Hafiz Əkbərov

**Hafiz Əkbərov** — rejissor və rejissor assistenti.

## Həyatı
Hafiz Əkbərov 1 noyabr 1941-ci ildə Azərbaycan Respublikasının Saatlı rayonunun Xanlarkənd kəndində anadan olmuşdur. 1958-ci ildə orta məktəbi bitirib. 1962-ci ildə İncəsənət İnstitutuna daxil olub, 1968-ci ildə həmin Ali məktəbi bitirib. İnstitutda oxuyarkən Badamdar qəsəbəsindəki Mədəniyyət Evində bədii rəhbər vəzifəsində işləyib. 

1968-ci ildən 1993-cü ilə qədər C.Cabbarlı adına "AzərbaycanFilm" Kinostudiyasında əvvəlcə rejissor assistenti, sonra isə multiplikasiya filmləri rejissoru vəzifəsində çalışıb. 1972-ci ildə Moskva şəhərindəki "SoyuzMultfilm" kinostudiyasında təkmilləşmə keçib. 

1979-1982 illərdə Multiplikasiya Birliyinin bədii rəhbəri vəzifəsində çalışıb. 

1989-1991 illərdə AzərbaycanFilm kinostudiyasının nəzdində "Azərbaycan" kooperativi yaradıb və bu illər ərzində bir neçə reklam və sənədli filmlər çəkib.

## Filmoqrafiya
# Cırtdanın yeni sərgüzəşti (film, 1973)
# Çaqqal oğlu çaqqal (film, 1972)
# Cücələrim (film, 1975)
# Daş (film, 1977)
# Dınqıl, sazım, dınqıl (film, 1976)
# Günlərin bir günündə... (film, 1975)
# Kirpi balası və alma (film, 1977)
# Meşəyə insan gəlir (film, 1980)
# Pıspısa xanım və Siçan bəy (film, 1974)
# Sehrli ağac (film, 1980)
# Şah və xidmətçi (film, 1976)
# Şahzadə-qara qızıl (film, 1974)
# Talada ev (film, 1986)

## Mənbə
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 313-318.
Aydın Ağasıyev

**Aydın Ağasıyev** (tam adı: *Aydın Ənvər oğlu Ağasıyev*; 16 dekabr 1949, Bakı, Azərbaycan SSR – 19 aprel 2011, Bakı, Azərbaycan) — Azərbaycan bəstəkarı, Azərbaycan SSRİ Bəstəkarlar İttiffaqının üzvü, müəllim, Azərbaycan Televiziyasının professional səs rejissoru.

## Həyatı
Aydın Ağasıyev 1949-cu il dekabrın 16-da İçərişəhərdə ziyalı ailəsində anadan olmuşdur. İlk musiqi təhsilini 6 saylı musiqi məktəbinin violonçel şöbəsində almış, daha sonra təhsilini Asəf Zeynallı adına musiqi texnikumunda davam etdirmişdir. Dahi bəstəkar Üzeyir Hacıbəyovun tələbəsi, opera solisti Olqa Nikolskayadan dərs almışdır. Milli Konservatoriyanın bəstəkarlıq şöbəsini bitirmiş, Xəyyam Mirzəzadənin tələbəsi olmuşdur.

Aydın Ağasıyev 1973-cü ildə Sankt-Peterburqda keçmiş SSRİ bəstəkarlarının yaradıcılıq görüşündə birinci yerə layiq görülmüşdür. 1979-cu ildə Naxçıvan Dövlət Dram Teatrında mahnı və rəqs ansamblının bədii rəhbəri və musiqi texnikumunda musiqi nəzəriyyəsi kafedrasının şöbə müdiri və direktor müavini vəzifəsində  çalışmışdır. Uzun müddət dövlət televiziyasında ali dərəcəli səs rejissoru işləmişdir. Gözəl mahnıların, simfonik əsərlərin, tamaşa və film musiqilərinin müəllifidir. Azərbaycan SSRİ Bəstəkarlar İttifaqının üzvü olmuşdur. Naxçıvan Dram Teatrında isə "Cırtdan" və "Qəmli günlər", Gənclər Teatrında isə "Herastratı unudun" tamaşalarına musiqilər bəstələmişdir.

Aydın Ağasıyev 19 aprel 2011-ci ildə Bakı şəhərində vəfat etmişdir.

## Əsərləri
* "Bu qəm sənə sığmaz, dünya" – xor və solist üçün "20 yanvar" qurbanlarının xatirəsinə həsr edilmiş kompozisiya (1990);
* Violonçel və piano üçün Pyes (1990);
* Violonçel və alt üçün Duet (1991);
* Simli kvartet üçün Pyeslər (1991);
* Qadın xoru və piano üçün "Qoruyun bizi" (1992);
* Simli orkestr üçün Vals (1992);
* Solist, xor və orkestr üçün "Haqqın oğlusan" (1993);
* Solist və xor üçün "Azərbaycan marşı" (1993);
* Violonçel və piano üçün Ariya (1994);
* Xalq çalğı alətləri orkestri üçün "Azərbaycan" Süitası (1994);
* Xor və orkestr üçün "Kül olarsan, torpağıma toxunma" (1995);
* Piano üçün Prelüdlər (1995);
* Solist və xor üçün "Ən ulu eşqim" dini kompozisiya (1997).
*"Yumul Bənövşəm"  mahnısı (1989) söz.Nüsrət Kəsəmənli 
*"Analar" mahnısı (1989) söz.Nüsrət Kəsəmənli 
*"Tələsmə ürəyim" (1989) söz. Nüsrət Kəsəmənli
*"İnanım, inanmayım" mahnısı (1989) söz.Nüsrət Kəsəmənli 
*"El oğlu" mahnısı 
* B.Vahabzadə, N.Xəzri, V.Nəsir, N.Kəsəmənli, H.Arif, Ə.Şahin, D.Gədəbəyli, Z.Ağayev, V.Novruz və b. şairlərin sözlərinə mahnılar (1989 – 2001).

## Filmoqrafiya
#Ağ atlar üçün vals
# Dəfn edilməmiş ölülər (film, 1988)
# Qonşu qonşu olsa... (film, 1989)
# Ürək yaman şeydir... (film, 1992)
Tofiq Hüseynov (aktyor)

**Tofiq Əbdülrəhim oğlu Hüseynov** () — Azərbaycanın teatr və kino aktyoru, Azərbaycan Respublikasının əməkdar artisti (2009).

## Həyatı
Tofiq Əbdülrəhim oğlu Hüseynov 1949-cu il iyunun 24-də Bakı şəhərində anadan olmuşdur. 1971-ci ildə M. Əliyev adına Azərbaycan Dövlət İncəsənət İnstitutunun "Dram və kino aktyoru" fakültəsini bitirmişdir. O, bir çox teatrların səhnəsində çalışmış, müxtəlif səpkili obrazlar yaratmışdır. Bunlardan Ü. Hacıbəyovun "O olmasın, bu olsun"unda Rza bəy, F. Aşurovun "Bu meydan, bu şeytan"ında Əzrayıl, Anarın "Adamın adamı"nda Mərd Mazarov, "Qaravəlli"sində Balaqədeş və Əhməd Əhmədov, C. Məmmədquluzadənin "Danabaş kəndinin məktəbi"ndə Hacı Namazalı, T. Mütəlibbovun "Cücələrim"ində Tülkü, N. Vəzirovun "Hacı Qəmbər"ində Cəbi, J. Anuyun "Medeya"sında Şah Kreon, O. Altunbayın "Tomris"ində Vəzir Zəban, kino aləmində "O dünyadan salam"da Əli bəy, "Marş"da Komandir, "Dəvətnamə"də Briqadir, televiziya tamaşalarında isə "Metranpaj"da Kameyev, "Şkafda adam"da Ər və başqa obrazları buna misaldır.

T. Hüseynov 2001-ci ildən Azərbaycan Dövlət Akademik Milli Dram Teatrında çalışır. Öncül sənət ocağının repertuarındakı müxtəlif janrlı tamaşalarda uğurlu rollar oynayıb. Onlardan Komisyonçu (N. Hikmət, "Kəllə"), Knyaz Orbeliani (H. Həsənov, "Brüsseldən məktublar"), Oqtay (B. Vahabzadə, "Rəqabət"), Hacı Kərim (C. Məmmədquluzadə, "Ölülər") kimi obrazlar ona tamaşaçı rəğbəti və məhəbbəti gətirmişdir.

Tofiq Hüseynov 5 iyul 2020-ci ildə Bakıda öz yaşadığı evdə xərçəng xəstəliyindən vəfat etmişdir.

## Mükafatları
10 may 2019-cu ildə və 7 may 2020-ci ildə Prezident Mükafatına layiq görülmüşdür.

## Teatr səhnəsindəki rolları
* Komisyonçu ("Kəllə", Nazim Hikmət)
* Knyaz Orbeliani ("Brüsseldən məktublar", Həsən Həsənov)
* Oqtay ("Rəqabət", Bəxtiyar Vahabzadə)
* Hacı Kərim ("Ölülər", Cəlil Məmmədquluzadə)
* Laz ("Qanlı Nigar", Sadıq Şəndil)
* Ninkoviç ("Nazirin xanımı", Branislav Nuşiç)

## Filmoqrafiya
* Axırıncı dayanacaq (film, 2014)
* Bağdada putyovka var... (film, 2000)
* Biz qayıdacağıq (film, 2007)
* Biz qayıdacağıq (veriliş, 2007)
* Cavid ömrü (film, 2007)
* Dəvətnamə (film, 1989)
* Əlvida, cənub şəhəri (film, 2006)
* Ərazi (film, 2005)
* Kənddən gələn var. II hissə
* Köpək (film, 1994)
* Qız atası (serial, 2014)
* Laplandiyalı qonaq (film, 2009)
* Marş (film, 1982)
* Metranpaj
* Mürafiə vəkillərinin hekayəti (film, 2011)
* O dünyadan salam (film, 1991)
* Şirin bülbül (film, 2000)
* Xalxın evi (film, 2018)

## İstinadlar

## Mənbə
* Tofiq Hüseynov
Aydın Abdullayev

**Aydın Əşrəf oğlu Abdullayev** () — Azərbaycan kino istehsalatı təşkilatçısı.

## Həyatı
Aydın Abdullayev 1951-ci il iyunun 7-də anadan olub. 1977-ci ildə Azərbaycan Dövlət Xalq Təsərrüfatı İnstitutunu (indiki ADİU) bitirib. 1975-ci ildən kino sahəsində çalışır: film inzibatçısı, animasiya sexinin inzibatçısı, sex rəisi, kino salnaməsi sexinin rəisi işləmişdir. 1993–1994-cü illərdə "Azərbaycanfilm" kinostudiyasında direktor müavini, direktor əvəzi, 1994–2000-ci illərdə "Azanfilm" kinostudiyasının direktoru olmuşdur. 20-dək animasiya filmlərinin direktorudur. 19 yanvar 2022-ci ildə vəfat etmişdir.

## Filmoqrafiya
# Pəncə... Qulaq... Palaz... Tikan... (film, 1976)
# Kirpi balası və alma (film, 1977)
# Sən belə cımbılısan (film, 1982)
# Ümid (film, 1992)
# Şüalə (film, 1994)
# Çalalar (film, 2000)

## İstinadlar

## Xarici keçidlər

* Aydın Abdullayev vəfat etdi.
*
Azər Mirzəyev (aktyor)

**Mirzəyev Azər Əlibaba oğlu** () — teatr və kino aktyoru, Azərbaycanın əməkdar artisti.  Rəhim bəy Məlikovun nəvəsidir. 

## Həyatı
Azər Mirzəyev 1952-ci il may ayının 12-də Zərdab rayonunda müəllim ailəsində anadan olub. Atasının işi ilə əlaqədar olaraq sonradan ailəsilə Sabirabad rayonuna köçüb, orta məktəbi burda başa vurub və 1968-ci ildə SSRİ xalq artisti Adil İsgəndərovun rəhbərliyi altında "Azərbaycanfilm"in nəzdində fəaliyyət göstərən kino aktyorluğu studiyasına qəbul olunub.

1970-ci ildə buranı bitirəndən sonra sənədlərini İncəsənət İnstitutunun dram və kino aktyorluğu fakültəsinə verib və qəbul olunub. İncəsənət İnstitutunda respublikanın xalq artisti, professor Rza Təhmasib və Fikrət Sultanov kimi sənətkarlardan akytorluq sənətinin sirlərini öyrənib.

1974-cü ildə bu ali məktəbi bitirəndən sonra təyinatla Azərbaycan Dövlət Gənc Tamaşaçılar Teatrına göndərilib və 2006-ci ilə qədər bu teatrda fəaliyyət göstərib (1996-ci ildən aparıcı səhnə ustası). Bir müddət Mədəniyyət Nazirliyində incəsənət şöbəsinin müdir müavini kimi işləyib. 2007-ci ildən ömrünün sonuna qədər Akademik Milli Dram Teatrında direktor müavini vəzifəsini tutub. 

19 iyul 2014-cü ildə Bakı şəhərində vəfat etmişdir. Sabirabad rayonunda dəfn edilmişdir.

## Filmoqrafiya
Nekroloq (film, 2001)

Qeybdən gələn səs (film, 2002)

Yaşıl eynəkli adam-3 (film, 2002)-Rəis

Dəvətnamə (film, 2003)

Yol yoldaşları (film, 2003)

Mükafat (film, 2004)

Böyük ömrün davamı (film, 2007)

Mürafiə vəkillərinin hekayəti (film, 2011)

Sübhün səfiri (film, 2012)

## Teatr səhnəsində yaratdığı obrazlar
Gənc qvardiyaçı Əli Dadaşov (Unutmayın, Y. Əzimzadə)

Orfey (Zəncirlənmiş Prometey, C. Məmmədov)

Qorxmaz (Qızaran üfüqlər, K. Aslanov)

Elşad (Sənin dostun, düşmənin, Əfqan)

Feyzulla bəy (Qonşu qonşu olsa, R. Əfəndiyev)

Həsənqulu (Danabaş kəndinin məktəni, C. Məmmədquluzadə)

Teymur (Pul dəlisi, Ə. Orucoğlu)

Direktor (Ərizə, M. Mürsəlov)

Qürbət (Mənim ağ göyərçinim, Tamara)

Qaraca çoban (Dədəm Qorqud, Ə. Dəmirçizadə)

Hüseynəli (Qaraca qız, S. S. Axundov və A. Şaiq)

Hüseynağa (Büllur sarayda, İ. Əfəndiyev) 

Qədəm şax (Olmuş əhvalat, A. Babayev) 

## Tərcümə etdiyi pyeslər
Napoleon (F. Brukner)

Kreppin son lent yazısı (S. Bekket)

Müsyo Amilkar və ya pullu adam (İv Jamiak)

Sonuncu çılğın məşuq (N. Saymon)

Yabanı çimərlik (S. Mixalkov)

Məhəbbət zəlzələsi (E. E. Şmitt) 

Sevən ürəklər (M. Kamoletti) 

## Kitabları
Azərbaycan Dövlət Akademik Milli Dram Teatrının foto-salnaməsi (1873-1950) (İşçi qrupunun rəhbəri)

## Azərbaycan Dövlət Televiziyasında apardığı verilişlər
Tələbə klubu

Biz romantiklərik

Birimiz və hamımız

Hoş gördük, tələbə!

Görüş yeri

Qaravəlli

## İstinadlar

## Həmçinin bax
Rəhim bəy Məlikov

Həsən bəy Zərdabi
Yasin Qarayev

**Yasin Mikayıl oğlu Qarayev** () — Azərbaycanın tanınmış teatr və televiziya aktyoru və ikinci rejissor, Azərbaycanın xalq artisti (2006), "Qızıl Dərviş" mükafatı laureatı, Azərbaycan Respublikası Prezidentinin fərdi təqaüdüçüsü.

## Həyatı
Yasin Qarayev 22 may 1946-cı ildə Şəmkir rayonunun Dəllər Cırdaxan kəndində anadan olub.1973-cü ildə Azərbaycan Dövlət İncəsənət İnstitutunun musiqili komediya fakültəsini bitirmiş, 1974-cü ildən Azərbaycan Dövlət Gənc Tamaşaçılar Teatrında yaradıcılıq fəaliyyətinə başlamışdır. Doğma teatrın səhnəsində aşağıdakı rolları ifa etmişdir:
* 1. Aşıq Vəli, Mahmud — ("Hacı Qəmbər", Nəcəf Bəy Vəzirov)
* 2. Cəlal — ("Komsomol poeması", İskəndər Coşğun)
* 3. Volodya Kulikov — ("Unutmayın", Yusif Əzimzadə)
* 4. Elşad — ("Şəhərli oğlan", Qeybulla Rəsulov)
* 5. Əziz — ("Sağlıq olsun", İsi Məlikzadə)
* 6. Qarakişi — ("Gəl qohum olaq", İsi Məlikzadə)
* 7. Qulu — ("Tamahkar", Süleyman Sani Axundov)
* 8. Azər — ("Mahmud və Məryəm", Elçin)
* 9. Əflətun — ("Ölüm hökmü", Elçin)
* 10. Qələndərov — ("Olmuş əhvalat", Aqşin Babayev)
* 11. Qafar – ("Çimnaz xanım yuxudadır", Süleyman Rüstəm)
* 12. Əmi — ("Nənənin kələyi", Əhməd Orucoğlu)
* 13. Kürən – ("Yaddaş ağrısı", Hüseynbala Mirələmov)
* 14. Qafar — ("Çimnaz xanım yuxudadır", Süleyman Rüstəm)
* 15. Aşıq Vəli – ("Yağış, yağmur və daldan atılan daş", Nəcəf bəy Vəzirov)
* 16. Mister Bambl – ("Oliver Tvistin macəraları" Ç. Dikkens)
* 17. Hacı Qara – ("Hacı Qara" M. F. Axundxzadə)
* 18. Vəzir – ("Əlincə qalası" Dilsuz)
* 19. Balaəmi — ("Sarıköynəklə Valehin nağılı" İ. Əfəndiyev)
* 20. Bulmaq — ("Qohumlar" V. Şuqrayeva, Ə. Əmirli)

Yasin Qarayev Azərbaycan teatr sənəti sahəsindəki xidmətlərinə görə 1991-ci ildə Əməkdar Artist, 2006-cı ildə isə Xalq Artisti fəxri adlarına layiq görülmüşdür. 9 may 2012-ci ildə, 30 aprel 2014-cü ildə və 6 may 2015-ci ildə Prezident Mükafatına layiq görülmüşdür. 10 mart 2016-cı ildə Azərbaycan Teatr Xadimləri İttifaqının "Sənətkar" medalı ilə təltif edilmişdir. 6 may 2016-cı ildə Azərbaycanın Respublikası Prezidentinin fərdi təqaüdünə layiq görülmüşdür.

## Filmoqrafiya
# Şeytan göz qabağında (film, 1987)
# Ağ atlar üçün vals (tammetrajlı televiziya tamaşası) (Aztv)
# Ömürdən uzun gecə (film, 1996)
# Fatehlərin divanı
# Nigarançılıq (film, 1998)
# Bağdada putyovka var... (film, 2000)
# Gəl qohum olaq (film, 2001)
# Yol yoldaşları (film, 2003)
# Mükafat (film, 2004)
# Ərazi (film, 2005)
# Bəylik dərsi (film, 2007)
# Laplandiyalı qonaq (film, 2009)
# Qaynanamız (serial 2015)
# Bir xalanın sirri (film, 2018)
# Qaragöz (film, 2018)

## İstinadlar

## Xarici keçidlər
* Ağaxan Salmanlının 75 və Yasin Qarayevin 70 yaşı münasibətilə yubiley tədbiri keçirilib (Kepez Tv)
* Xalq artistlərinin yubileyinə həsr olunan tamaşa nümayiş olunub
Rəşid Səməndər

**Rzayev Rəşid Səməndər oğlu** () Azərbaycan aktyoru, Azərbaycan Respublikasının əməkdar artisti (2006).

## Həyatı
Rəşid Səməndər 8 oktyabr 1975-ci ildə aktyor Səməndər Rzayevin ailəsində anadan olub. 1997-ci ildə M.Əliyev adına Azərbaycan Dövlət İncəsənət İnstitutunun dram və kino aktyoru fakültəsini bitirmişdir. O, 1996-cı ildən Akademik Milli Dram Teatrında aktyorluq karyerasına başlayıb.  N.Hacızadənin "Qisas qiyamətə qalmaz" tamaşasında Nurlan, B.Vahabzadənin "Özümüzü kəsən qılınc" tamaşasında Yanq Çunq, Sofoklun "Şah Edip" tamaşasında Kreont, R. Novruzun "Hələ "sevirəm" deməmişdilər" tamaşasında Andronik, H.Həsənovun "Brüsseldən məktublar" tamaşasında Nəcəf, A.Şaiqin "Eloğlu" tamaşasında  Səməndər   kimi obrazları canlandırmışdır.
  
Rəşid Rzayev 2006-cı ildə Respublikanın Əməkdar Artisti fəxri adına layiq görülmüşdür.

Rəşid Səməndər 20 noyabr 2020-ci ildə intihar etmişdir.

## Ailəsi
Aktyor Səməndər Rzayevin oğludur.

Teatrşünas Rübabə Rzayeva nın qardaşıdır

## Filmoqrafiya
# Qatil (film, 1994)
# Hacı Qara (film, 2002)
# Dəvətnamə (film, 2003)
# Tarixin şahidləri (film, 2003)
# Yumurta (film, 2003)
# Cavad xan (film, 2009)
# Dolu (film, 2012) - film səsləndirən: Drakon (Rza Rzayev )
#8. Yarımçıq xatirələr (film, 2015) - film səsləndirən: Cavanşir (Rza Rzayev)

## İstinadlar

## Mənbə
* Rəşid Rzayev
Məsmə Aslanqızı

**Məsməxanım Aslan qızı Ağaverdiyeva** (*Məsmə Aslanqızı*; ) — Azərbaycan teatr və kino aktrisası, 1996-cı ildən Azərbaycan Dövlət Akademik Milli Dram Teatrının aktrisası, Azərbaycan Respublikasının əməkdar artisti, prezident mükafatçısı.

## Həyatı
Məsmə Aslanqızı 1978-ci ildə Bakıda dünyaya gəlib. Atası 20 yanvar şəhidi Aslan Ağaverdiyevdir. 1995-ci ildə M. Əliyev adına Azərbaycan Dövlət İncəsənət İnstitutunun "Dram və kino aktyoru" fakültəsinə daxil olub. Kurs rəhbəri, rejissor Azər Paşa Nemət Akademik Milli Dram Teatrında Elçinin "Ah, Paris!…Paris!.." satirik komediyasını tamaşaya hazırlayarkən onu Nurbəniz roluna dəvət edib.

1996-cı ildən Akademik Milli Dram Teatrının truppasında aktrisa vəzifəsində çalışır.

Bir sıra telekanallarda əyləncəli və musiqili-şou verilişlərin aparıcısı olub. 2008-ci ilin mayında "Azərbaycan Respublikasının əməkdar artisti" fəxri adına, 26 aprel 2012-ci ildə Teatr nominasiyasında "Boy çiçəyi" tamaşasında uğurlu roluna görə "Humay" mükafatına,  9 may 2012-ci ildə, 30 aprel 2014-cü ildə 6 may 2015-ci ildə, 6 may 2016-cı ildə, 1 may 2017-ci ildə, 9 may 2018-ci ildə, 7 may 2020-ci ildə, 7 may 2021-ci ildə, 10 may 2022-ci ildə və 8 may 2025-ci ildə Prezident Mükafatına, 2017-ci ildə Cəfər Cabbarlı mükafatına layiq görülmüşdür.

Ailəlidir. İki qızı var.

## Teatr səhnəsindəki rolları

* Ofeliya ("Hamlet", Uilyam Şekspir)
* Şahzadə ("Şıltaq şahzadənin nağılı", nağıl-tamaşa)
* Vera Tretyakova ("Şadlıq sorağında", V.Rozov)
* Katibə ("Mənim sevimli dəlim", Elçin)
* Falçı Ağabacı ("Mənim ərim dəlidir", Elçin)
* Şəhəriyyə ("Burla Xatun", Nəbi Xəzri)
* Böcək ("Köhnə ev", Əli Əmirli)
* Pioner qız ("Hərənin öz payı", Xeyrəddin Qoca)
* Nazlı ("Ölülər", Cəlil Məmmədquluzadə)
* Telli ("Eloğlu", Abdulla Şaiq)
* Anka ("Nazirin xanımı", Branislav Nuşiç)
* Almaz ("Almaz", Cəfər Cabbarlı)
* Türkan ("Yaşar", Cəfər Cabbarlı)

## Filmoqrafiya

#Ünvansız qız (film, 1999)
#Bağdada putyovka var... (film, 2000)
#Dəvətnamə (film, 2003)
#Mənim ömür nəğmələrim (film, 2003)
#Tənha durna uçuşu (film, 2003)
#Sonuncu şahid (film, 2004)
#Yeni həyat (2005)
#Bizim sinif (film, 2007)
#Qrinviç meridianından... kənarda (film, 2007)
#Çoxbilmişlərdənsinizmi? (tv veriliş)(2009)

## Mükafatları
* Gənclər və İdman Nazirliyi tərəfindən 1999-cu il fevralın 2-də "İlin ən yaxşı gənc aktrisası" nominasiyasına layiq görülüb
* Teatr Xadimləri İttifaqı tərəfindən 2003-cü ildə "Hamlet" tamaşasında Ofeliya roluna görə ilin ən yaxşı aktrisası kimi "Qızıl dərviş" mükafatına layiq görülüb.
* 2007-ci ildə Azərbaycan Respublikasının Əməkdar artisti fəxri adına layiq görülüb.
* 26 aprel 2012-ci ildə Teatr nominasiyasında "Boy çiçəyi" (Sən həmişə mənimləsən" tamaşasında Nargilə obrazına  görə "Humay" mükafatına layiq görülmüşdür. 
* 2007-ci ildən bu yana Prezident mükafatçısıdır.

## İstinadlar
Atabala Səfərov

**Səfərov Atabala Osman oğlu** () — aktyor, Azərbaycanın əməkdar artisti (2012)

## Həyatı
Atabala Səfərov 1949-cu ildə Şabran şəhərində anadan olub. 1971-ci ildə Azərbaycan Dövlət İncəsənət İnstitutunun aktyorluq fakültəsini bitirən Atabala Səfərov həmin ildə Azərbaycan Dövlət Musiqili Komediya Teatrında fəaliyyətə başlayıb. 1972–1973-cü illərdə ordu sıralarında xidmət etdikdən sonra yenidən doğma teatra qayıdıb. Burada işlədiyi müddətdə bir neçə maraqlı obraz yaratmağa nail olmuş, özünü tamaşaçılara sevdirə bilmişdir. 1990-cı ildən 1998-ci ilə qədər Azərbaycan Dövlət Gənclər teatrında direktor müavini vəzifəsində çalışmış, 1998-ci ildə yenidən Musiqili Komediya Teatrına qayıtmış və burda yaradıcılıq fəaliyyətini davam etdirmişdir. Bu müddətdə o "Subaylarınızdan görəsiniz" tamaşasında Seyfi, "Səhnədə məhəbbət"də Milyonçu, "Bir saat xəlifəlik"də Bəhlul Danəndə, "Bir günlük siğə"də Qazi, "Şeytanın yubileyi"ndə Səlim və s. kimi rollarda uğurla çıxış etmişdir. 9 may 2012-ci il tarixdə Əməkdar artist fəxri adına layiq görülmüşdür.

## Filmoqrafiya
# Adı sənin, dadı mənim (film, 1980) (tammetrajlı televiziya tamaşası) (AzTV)
# Metranpaj
# Topal Teymur (film, 1983)
# Evləri köndələn yar (film, 1982)
# Müəmmalı yubiley (film, 2007)
# Qovğalı kəndinin gecələri (film, 2008)
# Əlavə təsir (film, 2010)

## Mənbə
* Atabala Səfərov
Xanlar Muradov

**Xanlar Yunus oğlu Muradov** () — Azərbaycan aktyoru və Azərbaycan Respublikasının əməkdar artisti (2000).

## Həyatı
Xanlar Muradov 30 aprel 1946-cı ildə Sumqayıtda anadan olub. Əmək fəaliyyətinə H. Ərəblinski adına Sumqayıt Dövlət Dram Teatrında başlayıb. Teatrda ilk rolu Ə. Haqverdiyevin "Müsibəti Fəxrəddin" tamaşasında Qurban rolu olmuşdur (1973-cü il). Bu teatrda o 50-yə yaxın rol ifa etmişdir.

1975-ci ildən Azərbaycan Dövlət Musiqili Komediya Teatrında aktyor işləyib. O, teatrda işlədiyi müddətdə Danabaş kəndinin əhvalatları – Xudayar bəy, Qızıl toy – Rəhim, Subaylarınızdan görəsiniz – Seyfi, Səhnədə məhəbbət  – milyonçu, Məhəbbət oyunun – Daşdəmirov, Nəğməli Könül – Fərrux kimi əksər tamaşalarda rollar oynamışdır.

28 oktyabr 2000-ci ildə Azərbaycan Respublikasının əməkdar artisti fəxri adına layiq görülüb.

5 fevral 2005-ci ildə Bakıda vəfat edib.

## Filmoqrafiya
# Şir evdən getdi (film, 1977) — milis işçisi
# Od içində (film, 1978)
# Evləri köndələn yar (film, 1982)
# Topal Teymur (film, 1983)
# Bəxtəvər (film, 1990)

## İstinadlar
Bəhram Əliyev (solist)

**Bəhram Babaxan oğlu Əliyev** () — Azərbaycan Dövlət Akademik Opera və Balet Teatrının tenor səs tembrinə malik yüksək dərəcəli solisti, Azərbaycan Respublikasının əməkdar artisti (2008).

## Həyatı
Əliyev Bəhram Babaxan oğlu 1950-ci ildə Neftçala rayonunda anadan olmuşdur.

1979-cu ildə Üzeyir Hacıbəyov adına Azərbaycan Dövlət Konservatoriyasını bitirmişdir. Uzun illər Azərbaycan Dövlət Musiqili Komediya Teatrında, Ş. Məmmədova adına Opera studiyasında, Dövlət Xor Kapellasında çalışmışdır.

1993-cü ildən Azərbaycan Dövlət Akademik Opera və Balet Teatrında işləyir. Tenor səs tembrinə malik yüksək dərəcəli solist vokalçıdır.

B. Əliyev teatrın repertuarında olan bir sıra milli və klassik opera tamaşalarında ikinci dərəcəli rolları ifa edir. Buna baxmayaraq onun ifası istər vokal, istərsə də aktyorluq cəhətdən hər zaman professionallığı ilə fərqlənir. Onun Ü. Hacıbəyovun "Koroğlu" operasında ifa etdiyi Həmzə bəy, M. Maqomayevin "Şah İsmayıl" operasında Vəzir, R. Mustafayevin "Vaqif" tamaşasında Əli bəy, F. Əmirovun "Sevil" operasında Məmmədəli bəy, Z. Hacıbəyovun "Aşıq Qərib" operasında Mahmud, habelə C. Puççininin "Çio-Çio-San" operasında Yamadori, R. Leonkovallonun "Payatsı" operasında Kəndli və s. rolları öz fərdiliyi ilə seçilir və sevilir.

B. Əliyev Ü. Hacıbəyovun "O olmasın, bu olsun" tamaşasında "İntilligent Həsən" rolu üzərində çalışıb.

31 dekabr 2024-cü ildə vəfat edib.

## Filmoqrafiya
# Evləri köndələn yar (film, 1982)

## İstinadlar
Sevda İbrahimova

**Sevda Mirzə qızı İbrahimova** () — Azərbaycan bəstəkarı, Azərbaycan Respublikasının xalq artisti (2005), professor (1994).

## Həyatı
Sevda İbrahimova 1939-cu il noyabrın 28-də anadan olub. Azərbaycan Dövlət Konservatoriyasının piano (prof. M.R.Brennerin sinfi) və bəstəkarlıq (Q. Qarayevin sinfi) fakültələrini bitirib. 

S.İbrahimova iki operanın, beş fortepiano konsertinin, orqan, tar və orkestr üçün konsertlərin, kantataların, kamera-instrumental və vokal kompozisiyalarının, fortepiano solo üçün çoxsaylı silsilələrin, uşaqlar üçün müxtəlif janrlı əsərlərin, filmlər və tamaşalar üçün musiqilərin müəllifi olmuşdur.

Sevda İbrahimova 17 iyul 2022-ci ildə 82 yaşında vəfat etmişdir.

* Görkəmli tarzən Qurban Primovun nəvəsidir.
* Görkəmli yazıçı,dramaturq Mirzə İbrahimovun qızıdır.

## Əsərləri
; Operalar
* Nənəmin nağılları (opera) (1982) — qədim hind dastanı əsasında, libretto Hikmət Ziyanındır
* Biri vardı (opera)

; Vokal əsərləri
* solistlər və qarışıq tərkibli orkestr üçün "Vətən şəhidləri" kantatası (1990) — M.Dilbazi və M.İbrahimovun sözlərinə
* səs və piano üçün "Sevirəm" vokal silsiləsi (1997) — H.Ziyanın sözlərinə
* "Əbədi yurdum" vokal silsiləsi (1999) — B.Vahabzadə, S.Vurğun, M.Araz, M.İbrahim, H.Billuri, N.Həsənzadənin sözlərinə
* mahnı və romanslar (1990 – 2001) — Nizami, Şəhriyar, S.Vurğun, B.Vahabzadə, M.Araz, H.Ziya, R.Zəka, Y.Həsən, M.Dilbazi, H.Bülluri və b. şairlərin sözlərinə

; İnstrumental əsərləri
* Orqan və simli orkestr üçün Konsert (1990)
* Qoboy və piano üçün "Qəmginlik" pyeslər silsiləsi (1991)
* Skripka və kamera orkestri üçün musiqi (1992)
* Piano və kamera orkestri üçün 3 saylı Konsert (1993)
* 2 piano üçün "Azərbaycan təranələri" pyeslər silsiləsi (1994)
* "Gənc pianoçuya" pyeslər silsiləsi (1994)
* Piano üçün pyeslər (1995)
* 2 piano üçün pyeslər (1996)
* 2 piano üçün silsilə pyeslər (1997)
* Tar və simli orkestr üçün "Sənin üçün darıxıram, Şuşam" (1999)
* Səs, tar və simli orkestr üçün "Qurbansız qalan tarım" Elegiya-xatirə (2000)
* Piano üçün pyeslər (1999 – 2001)
* Simli orkestr üçün "Vətən düşüncələri" (2001)

## Filmoqrafiya
* Əzim Əzimzadə (film, 1967)
* Yazıçının bir günü (film, 1971)
* Peşimançılıq (film, 1974)
* Min bir xəzinə (film, 1976)
* Nar (film, 1981)
* Odlu ürək (film, 1981)
* Bəstəkar Sevda İbrahimova (film)

## İstinadlar

## Xarici keçidlər
* Nadir Bədəlov. "Bizim kino". Həbib İsmayılovun "Böyük dayaq" filmi haqqında. 20.02.2016
Füzuli Sabiroğlu

**Füzuli Sabiroğlu** (tam adı: *Elyazov Füzuli Sabir oğlu*; ) — Birinci Qarabağ müharibəsi iştirakçısı, Azərbaycan yazıçısı, şair, ssenari müəllifi, rejissor, baş redaktor.

## Həyatı
Füzuli Sabiroğlu 20 noyabr 1964-cü ildə Göyçə mahalının Basarkeçər (indiki Vardenis) rayonunun Kiçik Məzrə kəndində anadan olub. 1986-cı ildə Azərbaycan Texniki Universitetini bitirib.

Ədəbi yaradıcılığa XX əsrin 80-ci illərində başlayıb. Respublika mətbuatında ilk çıxışı 1988-ci ildə "Gənclik" jurnalında olub. O vaxtdan müntəzəm olaraq şeir, hekayə və publisistik yazıları respublika mətbuatında dərc olunur.

1993–1994-cü illərdə Azərbaycan Milli Ordusunun zabiti kimi Azərbaycanın ərazi bütövlüyü uğrunda gedən döyüşlərdə iştirak edib. 2003-cü ildə "Sahilsiz Dəniz" jurnalının redaktoru işləyib.

2004-cü ildən 2008-ci ilə qədər "Lider" televiziyasının "Azərbaycan" sənədli filmlər redaksiyasında redaktor işləyib. 2008-ci ildən həmin redaksiyanın baş redaktorudur.

50-dən artıq sənədli televiziya filminin ssenari müəllifi və rejissorudur. 

Rəhbərlik etdiyi yaradıcı qrupun hazırladığı "Azərbaycan qalaları" sənədli filmlər silsiləsi 2009-cu ildə "Humay" mükafatına layiq görülüb.

22 dekabr 2022-ci ildə "Hərbi əməkdaşlıq sahəsində xidmətlərə görə" medalı ilə təltif olunub.

3 fevral 2023-cü ildə "Azərbaycan Respublikası Müdafiə Sənayesi Nazirliyinin 15 illiyi (2005–2020)" yubiley medalı ilə təltif olunub.

24 iyul 2023-cü ildə Azərbaycan Kinematoqrafçılar İttifaqının üzvlüyünə qəbul edilmişdir.

## Filmoqrafiya

## İstinadlar

## Xarici keçidlər

* 
* "Mənim tanıdığım Vaqif". Premyera
* "Mənim tanıdığım Vaqif" filminin təqdimatı keçirilib
Məhərrəm Bədirzadə

**Məhərrəm Əlisəftər oğlu Bədirzadə** — Azərbaycanın televiziya rejissoru, əməkdar incəsənət xadimi (2006).

## Həyatı
Məhərrəm Əlisəftər oğlu Bədirzadə 13 yanvar 1945-ci ildə Bakıda dünyaya göz açıb. Uşaqlıq çağları Novxanı bağlarında keçib. 190 saylı orta məktəbi bitirdikdən sonra həmin ildə də də Mirzə Ağa Əliyev adına İncəsənət İnstitutunun rejissorluq fakültəsinə qəbul olunub. 1971-ci ildə Azərbaycan Televiziyasına işə qəbul olunub.

Məhərrəm Bədirzadə 1969-cu ildən Azərbaycan Teatr Xadimləri İttifaqının üzvüdür. Hazırda Mirzə Ağa Əliyev adına  Azərbaycan Dövlət Mədəniyyət və İncəsənət Universitetində rejissorluq kafedrasının dosentidir. Sevdiyi peşəsini tələbələrə şövqlə, can yanğısı ilə öyrədir.

8 aprel 2021-ci ildə uzun sürən xəstəlikdən sonra vəfat etmişdir.

## Filmoqrafiya

# Mənim günahım (film, 1985)
# "Qayınana" əməliyyatı (film, 1999)
# Bağdada putyovka var... (film, 2000)
# Gəl qohum olaq (film, 2001)
# Mən sənin dayınam (film, 2001)
# Gəlinlər (film, 2002)
# Yol yoldaşları (film, 2003)
# Sonuncu şahid (film, 2004)
# Mənim üçün varsan (film, 2005)
# Təlatüm (film, 2006)
# Gürzə (2008)
# Mürafiə vəkillərinin hekayəti (film, 2011)
# Ünvansız eşq (2011)
# Səni axtarırıq... (film, 2013)
# Dələduzlar (film, 2014)
# Zirvə yolunun xoşbəxt adamı (film, 2016)

## İstinadlar
İlahə Səfərova

**İlahə Qiyas qızı Səfərova** — Azərbaycan aktrisası, Azərbaycanın əməkdar artisti (2014).

## Həyatı

İlahə Qiyas qızı Səfərova 1995-ci ildə Azərbaycan Dövlət İncəsənət Universitetinin "Dram və kino aktyoru" fakültəsini bitirib və həmin ilin sentyabr ayından H.Ərəblinski adına Sumqayıt Dövlət Musiqili Dram teatrında aktrisa işləyir. Teatrda işlədiyi müddətdə o, Sumqayıt teatrının səhnəsində onlarca müxtəlif xarakterli obrazlar yarada bilib. Onlardan: Şərəfnisə (M.F.Axundov "Müsyo Cordan və Dərviş Məstəli şah"), Jahan (Ə.M.Lələdağ "Qorxaq"), Qurbağa (L.Ustinov "Cəsur qurbağa"), Saray müğənnisi (F.Məhərrəmov "Oğuzlar"), Mariya (A.Kamyu "Ağlasığmaz faciə"), Minayə (İ.Məlikzadə "Gəl qohum olaq"), Olya (A.İvaşenko "Uşağa bir üç yazın"), Eldar ( K.Həsənov "Sehrli yaylıq"), Sərvinaz (M.İbrahimov "Yaxşı adam"), Fərhad (F.Məmmədov "Anasının gül balası"), Ağacdələn (O.Kolçinskaya "Tramvayı kim oğurlayıb"), Dilbər və Rəhimə (Ç.Məmmədov "Kişi"), Səidə (T.Vəliyeva "Mənim ağ göyərçinim"), Padşahın arvadı (Anar "Yaxşı padşahın nağılı"), Qadın (F.Mustafa "Əqrəb bürcü"), Ana (Ç.Aytmatov "Ümid sahili"), Nazilə (M.Haqverdiyev "Fədakarlıq"), Nazlı (Ə.Qiyas "Qarışqa yuvası"), Şadxəbər (Renportyor) Ə.Əmirli ("Varlıq qadın ) vəs. göstərmək olar.
İ.Səfərova 1997-ci ildə Qazax rayon Dövlət teatrını dirçəltmək məqsədi ilə Mədəniyyət Nazirliyinin göstərişi ilə həmin teatra ezam olunmuş və orada Gülbalayeva (M.İbrahimov "Alov"). Yetər (N.B.Vəzirov "Yağışdan çıxdıq, yağmura düşdük"), Nonna (R.Muxtar "Şəhərli kürəkən") obrazlarını yaratmışdır.
İ.Səfərova İ.Məlikzadənin "Gəl qohum olaq" və M.Quliyevin "Qeybdən gələn səs" əsərlərinin telefilmlərində Minayə və Dilbər obrazlarını özünəməxsus ştrixlərlə yaratmışdır.

## Mükafatları
2004-cü ildə İ.Səfərova "Tərəqqi" medalına layiq görülmüşdür. 2014-cü ildə əməkdar artist adına layiq görülmüşdür. 6 may 2023-cü ildə və 9 may 2024-cü ildə Prezident Mükafatına layiq görülmüşdür.

## Filmoqrafiya
#Gəl qohum olaq (film, 2001)
#Qeybdən gələn səs (film, 2002)
#Qanadlarıma sığal çək (film, 2008)
#Laplandiyalı qonaq (film, 2009)

## İstinadlar
Nadir Əzimov

**Əzimov Nadir Nəriman oğlu** — Azərbaycan bəstəkarı, dirijor, Azərbaycan Respublikasının əməkdar incəsənət xadimi (2012).

## Həyatı
Nadir Əzimov 1963-cü il oktyabrın 31-də anadan olub. Sabiq futbolçu Nəriman Əzimovun atasıdır.

## Əsərləri
* Simfonik lövhə (1990)
* Tar və xalq çalğı alətləri orkestri üçün "Xatirə" (1991)
* Piano üçün variasiyalar (1993)
* "Qaynana əməliyyatı" /müəllif – Ə.Orucoğlu/ televiziya tamaşasına musiqi (2000)
* "Özəlim – gözəlim" /müəllif – N.Qədimli/ televiziya tamaşasına musiqi (2001).

* Nüsrət Kəsəmənli, Z.Əlişqızı, Ə.Şahin, B.Qaraca, H.Orucov, R.Sabirqızı və b. şairlərin sözlərinə mahnılar (1990 – 2001).

## Filmoqrafiya
# Evlənmək istəyirəm (film, 1983)
# "Qayınana" əməliyyatı (film, 1999)
# Gəlinlər (film, 2002)
# Ayrılıq imiş (film, 2008)

## İstinadlar
Sevil İbrahimova

**İbrahimova Sevil Həsənağa qızı** — rejissor.

## Həyatı
Sevil İbrahimova 1955-ci ildə Bakı şəhərində anadan olmuşdur. 1972-ci ildə Azərbaycan Dövlət İncəsənət İnstitutunun rejissorluq fakültəsinə daxil olmuş, 1977-ci ildə həmin ali təhsil ocağını bitirmişdir. Əmək fəaliyyətinə 1976-cı ildə Azərbaycan Dövlət Televiziya və Radio Verilişləri Komitəsində rejissor köməkçisi kimi başlamış, sonralar ikinci rejissor və quruluşçu rejissor olmuşdur.

## Filmoqrafiya
# Adı sənin, dadı mənim (film, 1980) (tammetrajlı televiziya tamaşası) (AzTV)
# Ağ işığın möcüzəsi (film, 2006)
# Atayevlər ailəsi (film, 1978)
# Atillanın atlıları (film, 2002)
# Bizim Natəvan (film, 2006)
# Böyük alim (film, 2001)
# Böyük elm adamı (film, 2007)
# Danışır və göstərir Bakı (film, 2006)
# Gənclik macərası (film) (tammetrajlı televiziya tamaşası) (AzTV)
# Göz həkimi (film)
# Kişilər (film, 1979)
# Qonşu qonşu olsa... (film, 1989)
# Mehmanxana sahibəsi (film, 1978)
# Mətbuat fədaisi (film, 2007)
# Olacağa çarə yoxdur (film, 2003)
# Ömrün yolları (film, 1982)
# Pəncərədə işıq (film, 1987)
# Sarıköynəklə Valehin nağılı (film, 1980)
# Səni axtarıram (film, 1981)
# Yollar görüşəndə... (film, 1979)

## İstinadlar
Cəfər Qiyasi

**Cəfər Əli oğlu Qiyasi** () — memar, ssenarist, kino məsləhətçisi, filmlərdə iştirak edən, memarlıq üzrə elmlər doktoru, AMEA-nın müxbir üzvü (2001), professor (2007), Şərq Ölkələrinin Beynəlxalq Memarlıq Akademiyasının həqiqi üzvü (1999).

## Həyatı
Cəfər Əli oğlu Qiyasi 24 mart 1942-ci ildə Ərdəbil şəhərinin Hüsnə kəndində anadan olmuşdur. 1961-ci ildə Azərbaycan Politexnik Universitetinin İnşaat fakültsənin Memarlıq şöbəsində təhsil almağa başlayan Cəfər Qiyasi 1966-cı ildə həmin universiteti bitirərək memar ixtisasına yiyələnmişdir. Memar 1972-ci ildə Azərbaycan SSR Elmlər Akademiyasının Memarlıq və İncəsənət İnstitutunun əyani aspiranturasında təhsilini davam etdirmişdir.

O, 1978-ci ildə “Təbriz memarlıq məktəbi” (XIII-XVII əsrlər) mövzusunda namizədlik, 1997-ci ildə “Memar Xacə Əlişah Təbrizi (dövrü və yaradıcılığı)” mövzusunda doktorluq dissertasiyasını müdafiə edərək elmlər doktoru dərəcəsini əldə etmişdir. Cəfər Qiyasi 2007-ci ildə professor elmi adını qazanmışdır. Memar 1999-cu ildə Şərq Ölkələrinin Beynəlxalq Memarlıq Akademiyasının həqiqi üzvü, 2001-ci ildə isə memarlıq sahəsində Azərbaycan Milli Elmlər Akademiyasının müxbir üzvü seçilmişdir. Cəfər Qiyasi 250-dən çox elmi məqalənin müəllifidir.

## İş fəaliyyəti
Cəfər Qiyasi 1967-1971-ci illərdə Ümumittifaq Kurortları Layihələndirmə İnstitutunun Azərbaycan filialında çalışmış, memar, baş memar, qrup rəhbəri vəzifələrini icra etmişdir. O, həmçinin uzun müddət Azərbaycan Dövlət Televiziyasında “Yaxın-uzaq ellərdə” və “Memarlıq üfüqləri” adlı verilişlərin ssenari müəllifi və aparıcısı olmuşdur. Azərbaycan Memarlıq və İnşaat Universitetində 15 il dərs demiş Cəfər Qiyasi 1993-cü ildə Abidələrin Bərpası Elmi Tədqiqat Layihə  İnstitutunun direktoru vəzifəsini icra etmişdir. Memarın layihələri əsasında 15 bina və abidə inşa edilmişdir. Eyni zamanda Cəfər Qiyasinin elmi rəhbərliyi ilə hazırlanmış “Naxçıvan türbələri”, “Qobustan qoruğu”, “Suraxanı atəşgahı” obyektləri Dünya İrsi Siyahısına salınması üçün YUNESKO-ya təqdim edilmişdir.

## Əsərləri
# “Abşeron boyları”
# “Iğdır soykırım anıtı”. Ankara, 1998
# “Azərbaycan. Qalalar, qəsrlər”. Moskva”, 1994.
# “Qarabağ irsimizin əbədi yaddaşı”. Bakı, 2008, 
# “Nizami dövrü memarlıq abidələri”. Bakı, 1991.
# “Azərbaycanın IX–XV əsrlər memarlığı”. Səmərqənd-Daşkənd, 2013.
# “Erməni kültür terroru” (türk və ingilis dillərində). Ankara, 1996.
# “Yaxın-uzaq ellərdə” (Orta əsr Azərbaycan memarlarının beynəlxalq əlaqələri haqqında). Bakı, 1985.

## Filmoqrafiya
#"Avtoqraf" (film, 1986)
#Abşeron lövhələri (film, 2004)
#Daş yaddaş (film, 1986)
#Daşdan tikilmiş şəhər (film, 2008)
#Girdiman (film, 2003)
#Şirvanda izim qaldı (film, 1994)
#Xudafərin-dərdi dərin (film, 1990)
#Zireh qalalar (film, 1983)

## Mükafatları
* 2009-cu il Türkiyə Cümhuriyyətinin “Şərəf” medalı;
* 2005-ci il Dünya Azərbaycanlıları Konqresi tərəfindən “Bütöv Azərbaycan məfkurəsinə xidmət ödülü”;

## İstinadlar

## Xarici keçidlər
* Elmə bəlli olmayan qala...
* QİYASİ CƏFƏR ƏLİ OĞLU
Həlimət Məmmədova

**Məmmədova Həlimət Məhəmməd qızı** — Azərbaycan aktrisası.

## Həyatı
Həlimət Məmmədova 27 dekabr 1965-ci ildə Balakənin Tülü kəndində anadan olub. M.Ə.Əliyev adına Azərbaycan Dövlət İncəsənət İnstitutunun dram-kino aktyorluğu fakültəsini bitirib (1989). 1982-ci ildən Azərbaycan Dövlət Muğam Teatrında aktrisa kimi fəaliyyətə başlayıb.

Teatrda hazırlanan muğam tamaşalarında – "İsgəndərnamə"də Nüşabə, "Dədə Qorqud"da Burla Xatun, "Qarabağ" musiqili tamaşasında ana, Mikayıl Müşviqə həsr olunmuş tamaşada Dilbər, "Məhəbbət hekayəti"ndə cadugər rollarında oynayıb. Teatrda səhnələşdirilən "Zabul segah", "Bayatı-Şiraz", "Şur", "Çahargah" muğam tamaşalarında baş rollarda iştirak edib.

2002-ci ildə yaranmış "Savalan" qrupunda qiraətçi və müğənni kimi fəaliyyət göstərir.

Qrupla bərabər Türkiyədə, Hollandiyada, Pakistanda, Amerikada keçirilən mistik musiqi festivallarında uğurla Azərbaycanı təmsil edib.

Yuğ Teatrında "Üz tuturam Tanrıya" (rejissor Vaqif İbrahimoğlu), Yunus İmrənin "Olsun" (rejissor Rasim Aşın) tamaşalarında musiqi və şeirləri ifa edib. İfasında Ramiz Rövşənin "Qapı" poemasının motivləri əsasında hazırlanmış video-tamaşa, "Biz ölən deyilik" kompozisiyası hazırlanıb. Gülağa Tənhanın sözlərinə musiqi bəstələyib və "Qara düşdü" klipini çəkdirib (rejissor Pünhan Həsənli]). "Seyyid Nigari", "Təbriz", "Dədələr yolu" sənədli filmlərində qiraətçi və müğənni kimi çəkilib.

## Filmoqrafiya
# Qız qalası (film, 2000)
# Mişovul ovu (film, 2001)
# Güllələnmiş heykəllər (film, 2002)

## Mənbə
* Kinozal.az
Aygün Bayramova

**Aygün Bayramova** (tam adı: *Aygün Əliqulu qızı Bayramova*;  ) — Azərbaycan xanəndəsi və opera müğənnisi, Azərbaycan Respublikasının xalq artisti (2005), Prezident mükafatçısı.

## Həyatı
Aygün Bayramova 1989-cu ildə A.Zeynallı adına Bakı musiqi texnikumunu Şövkət Ələkbərovanın sinfi üzrə bitirmişdir.

1995-ci ildə Ü.Hacıbəyli adına Azərbaycan Dövlət Konservatoriyasında təhsilini tamamlamışdır.

1989-cu ildən Muğam Teatrının solistidir. Gözəl səs tembrinə, oxu mədəniyyətinə malik olan müğənni Azərbaycan xalq mahnılarının, muğamların və bəstəkar mahnılarının mahir ifaçısıdır.

2003-cü ildən Azərbaycan Dövlət Akademik Opera və Balet Teatrının solistidir.

Teatrın səhnəsində bir çox muğam operalarında aparıcı partiyaları – "Leyli və Məcnun"da Leyli, "Natəvan"da Müğənni, "Koroğlu"da Xanəndə qız, "Aşıq Qərib"də Şahsənəmi böyük ustalıqla ifa etmişdir.

Muğam sənətinin istedadlı nümayəndələrindən biri olan A.Ə.Bayramova bir çox xarici ölkələrdə milli musiqi sənətimizi layəqətlə təmsil etmiş, tamaşaçı məhəbbəti qazanmışdır.

30 aprel 2014-cü ildə, 6 may 2015-ci ildə, 6 may 2016-cı ildə və 1 may 2017-ci ildə Prezident Mükafatına layiq görülmüşdür.

## Şəxsi həyatı
Aygün Bayramova 23 may 2017-ci ildə İran vətəndaşı olan musiqiçi Fəraməz Gərmrudi ilə ailə həyatı qurub.

## Filmoqrafiya
# Güllələnmiş heykəllər (film, 2002)
# Yeni həyat (2005)

## İstinadlar

## Xarici keçidlər
* Mənsum İbrahimov, Təyyar Bayramov, Aygün Bayramova, Nəzakət Teymurova - Qarabağ Şikəstəsi